**Likumprojekta "Grozījumi likumā "Par apdrošināšanu bezdarba gadījumam"" sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Likumprojekts “Grozījumi likumā “Par apdrošināšanu bezdarba gadījumam”” (turpmāk – likumprojekts) izstrādāts pēc Labklājības ministrijas iniciatīvas, lai noteiktu, ka bezdarbnieka pabalsta apmērs un apbedīšanas pabalsta apmērs bezdarbnieka nāves gadījumā, nosakāms, ņemot vērā valsts sociālā nodrošinājuma pabalsta apmēru, kāds tas ir noteikts Valsts sociālo pabalstu likuma 13.panta pirmās daļas 1.punktā minētajām personām. Likumprojekts stājas spēka 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2020.gada 9.jūlija Latvijas Republikas Satversmes tiesas spriedums lietā Nr. 2019-27-03 “Par Ministru kabineta 2009.gada 22.decembra noteikumu Nr.1605 "Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību" 2.punkta, ciktāl tas nosaka valsts sociālā nodrošinājuma pabalsta apmēru nenodarbinātām personām ar invaliditāti un senioriem, atbilstību Republikas Satversmes 1.pantam, 91.panta otrajam teikumam un 109.pantam”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma “Par apdrošināšanu bezdarba gadījumam” (turpmāk – likums) 7.panta otrā daļa nosaka bezdarbnieka pabalsta apmēru bezdarbniekiem par kuriem visā vidējās apdrošināšanas iemaksu algas aprēķināšanas periodā valsts sociālās apdrošināšanas iemaksas (turpmāk – iemaksas) bezdarba gadījumam ir veiktas no valsts pamatbudžeta un bezdarbniekiem, par kuriem pēdējo 16 mēnešu periodā pirms bezdarbnieka statusa iegūšanas dienas iemaksas bezdarba gadījumam nav veiktas vai ir veiktas, vai bija jāveic mazāk nekā 12 mēnešus, ja persona pēc invaliditātes ir atguvusi darbspējas vai kopusi bērnu ar invaliditāti līdz 18 gadu vecumam. Minētajos gadījumos bezdarbnieka pabalstu nosaka 60 procentu apmērā no bezdarbnieka pabalsta pieprasīšanas dienā spēkā esošā valsts sociālā nodrošinājuma pabalsta (turpmāk – VSNP) divkārša apmēra (šobrīd - 128,06 *euro*).Savukārt bezdarbnieka pabalsta saņēmēja nāves gadījumā saskaņā ar likuma 12.panta otro daļu apbedīšanas pabalstu piešķir bezdarbnieka nāves dienā spēkā esošā VSNP trīskāršā apmērā (šobrīd - 192,09 *euro*).Atbilstoši Valsts sociālo pabalstu likuma 15.panta pirmajā daļā noteiktajam deleģējumam valsts sociālo pabalstu apmēru nosaka Ministru kabinets. Attiecīgi VSNP apmērs noteikts Ministru kabineta 2009.gada 22.decembra noteikumos Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību”. Šobrīd VSNP apmērs vispārējā gadījumā ir 64,03 *euro*, t.i.,tikpat cik VSNP apmērs vecuma gadījumā.Šāds VSNP apmērs tiek izmantots, nosakot bezdarbnieka pabalsta apmēru likuma 7.panta otrajā daļā minētajos gadījumos un likuma 12.panta otrajā daļā minētajā gadījumā, nosakot apbedīšanas pabalsta apmēru.Atbilstoši Labklājības ministrijas sagatavotajam likumprojektam “Grozījumi Valsts sociālo pabalstu likumā”, ar 2021.gada 1.janvāri plānots paaugstināt VSNP apmēru, piesaistot to Centrālās statistikas pārvaldes pārskata gadā tīmekļa vietnē publicētai mājsaimniecību rīcībā esošai ienākumu mediānai uz vienu ekvivalento patērētāju. Līdz ar to minimālie ienākumu sliekšņi tiks noteikti procentuālā izteiksmē pret Latvijas iedzīvotāju ienākumu mediānu, kas 2018.gadā bija 544,41 *euro,* un tie būs atšķirīgi personām, kuras sasniegušas vecuma pensijas piešķiršanai nepieciešamo vecumu un kurām nav tiesību uz valsts pensiju, personām ar invaliditāti, t.sk., atkarībā no nodarbinātības fakta. VSNP apmērs vecuma gadījumā būs 20 % no ienākumu mediānas (109 *euro*).Paaugstinoties VSNP apmēram, paaugstināsies arī attiecīgo pabalstu izmaksājamie apmēri, nemainot šo pabalstu aprēķināšanas principu.Līdz ar to likumprojekts paredz no 2021.gada 1.janvāra:1. bezdarbniekiem, kuriem bezdarbnieka pabalsta apmērs noteikts saskaņā ar likuma 7.panta otro daļu, pabalstu nosaka 60 procentu apmērā no bezdarbnieka pabalsta pieprasīšanas dienā spēkā esošā VSNP, kāds noteikts Valsts sociālo pabalstu likuma 13. panta pirmās daļas 1. punktā minētajām personām, divkārša apmēra (218 *euro (109 x 2)*);
2. bezdarbniekiem, kuriem bezdarbnieka pabalsta apmērs noteikts saskaņā ar 7.panta otro daļu un bezdarbnieka pabalsts pieprasīts līdz 2020.gada 31.decembrim, bet bezdarba periods, par kuru izmaksājams bezdarbnieka pabalsts, nepārtraukti turpinās arī pēc 2021.gada 1.janvāra, pabalstu par bezdarba periodu no 2021.gada 1.janvāra izmaksā apmērā, kāds atbilstoši normatīvajiem aktiem bija noteikts   līdz 2020.gada 31.decembrim, un ne vēlāk kā līdz 2021.gada maijam veic pabalsta apmēra pārrēķinu, izmaksājot  starpību,  kāda VSNP apmēra paaugstināšanas rezultātā izveidojusies periodā no 2021.gada 1.janvāra;
3. apbedīšanas pabalstu bezdarbnieka pabalsta saņēmēja nāves gadījumā piešķir bezdarbnieka nāves dienā spēkā esošā VSNP, kāds noteikts Valsts sociālo pabalstu likuma 13. panta pirmās daļas 1. punktā minētajām personām, trīskāršā apmērā (327 *euro (109 x 3)*).
 |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra (turpmāk – VSAA). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bezdarbnieki, kuriem bezdarbnieka pabalsta apmērs noteikts saskaņā ar likuma 7.panta otro daļu.Pēc VSAA statistikas datiem 2020.gada jūnijā starp bezdarbnieka pabalsta saņēmējiem bija 638 personas ar piešķirtā pabalsta vidējo apmēru – 106,01 *euro*.Personas, kuras saņēmušas apbedīšanas pabalstu bezdarbnieka nāves gadījumā.Pēc VSAA statistikas datiem 2020.gada jūnijā bezdarbnieka pabalsta saņēmēja nāves gadījumā izmaksāti 14 apbedīšanas pabalsti, kuru vidējais izmaksājamais apmērs – 192,09 *euro*. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina sabiedrības tiesības un pienākumus, kā arī veicamās darbības. Likumprojekts nerada papildus administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (euro) |
| 2021 | 2022 | 2023 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 210 048 348 | 0 | 159 063 629 | 0 | 160 677 319 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| *04.00.00 "Valsts atbalsts sociālajai apdrošināšanai"* | *0* | *0* | *0* | *0* | *0* | *0* | *0* |
| *97.02.00 "Nozares centralizēto funkciju izpilde"* | *0* | *0* | *0* | *0* | *0* | *0* | *0* |
| 1.2. valsts speciālais budžets, *tai skaitā:* | 210 048 348 | 0 | 159 063 629 | 271 726 | 160 677 319 | 226 143 | 201 761 |
| *04.01.00 “Valsts pensiju speciālais budžets", t.sk.* | *0* | *0* | *0* | *42 040* | *0* | *34 445* | *30 382* |
| *valsts speciālajā budžetā saņemtie transferti no valsts speciālā budžeta (no apakšprogrammas 04.02.00)* | *0* | *0* | *0* | *42 040**(konsolidējamā pozīcija)* | *0* | *34 445**(konsolidējamā pozīcija)* | *30 382**(konsolidējamā pozīcija)* |
| *04.02.00 “Nodarbinātības speciālais budžets"* | *210 048 348* | *0* | *159 063 629* | *271 726**(konsolidējamā pozīcija)* | *160 677 319* | *226 143**(konsolidējamā pozīcija)* | *201 761**(konsolidējamā pozīcija)* |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 210 048 348 | 0 | 159 063 629 | 243 843 | 160 677 319 | 191 698 | 171 379 |
| 2.1. valsts pamatbudžets | 0 | 0 | 0 | 285 883 | 0 | 226 143 | 201 761 |
| *04.00.00 "Valsts atbalsts sociālajai apdrošināšanai"* | 0 | 0 | 0 | 271 726*(konsolidējamā pozīcija)* | 0 | 226 143*(konsolidējamā pozīcija)* | 201 761*(konsolidējamā pozīcija)* |
| *97.02.00 "Nozares centralizēto funkciju izpilde"* | 0 | 0 | 0 | 14 157 | 0 | 0 | 0 |
| 2.2. valsts speciālais budžets, tai skaitā: | 210 048 348 | 0 | 159 063 629 | 229 686 | 160 677 319 | 191 698 | 171 379 |
| *04.02.00 “Nodarbinātības speciālais budžets", t.sk.* | 210 048 348 | 0 | 159 063 629 | 271 726 | 160 677 319 | 226 143 | 201 761 |
| *apbedīšanas pabalsts* | 27 661 | 0 | 27 661 | 19 427 | 27 661 | 19 427 | 19 427 |
| *bezdarbnieka pabalsts* | 185 163 701 | 0 | 132 531 001 | 210 259 | 133 873 662 | 172 271 | 151 952 |
| *valsts budžeta transferti no valsts speciālā budžeta uz valsts speciālo budžetu (iemaksas valsts pensiju apdrošināšanai apakšprogrammā 04.01.00)* | 24 856 986 | 0 | 26 504 967 | 42 040*(konsolidējamā pozīcija speciālā budžeta ietvaros)* | 26 775 996 | 34 445*(konsolidējamā pozīcija speciālā budžeta ietvaros)* | 30 382*(konsolidējamā pozīcija speciālā budžeta ietvaros)* |
| 2.3. pašvaldību budžets |  | 0 |  | 0 |  | 0 | 0 |
| 3. Finansiālā ietekme | 0 | 0 | 0 | -243 843 | 0 | -191 698 | -171 379 |
| 3.1. valsts pamatbudžets | 0 | 0 | 0 | -285 883 | 0 | -226 143 | -201 761 |
| 3.2. speciālais budžets | 0 | 0 | 0 | 42 040 | 0 | 34 445 | 30 382 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*ar FM rīkojumiem uz 10.09.2020. |
|
| 6.1. detalizēts ieņēmumu aprēķins |  |
| 6.2. detalizēts izdevumu aprēķins | **Izdevumu palielinājums** valsts sociālās apdrošināšanas speciālajā budžetā, lai nodrošinātu ar valsts sociālā nodrošinājuma pabalsta paaugstināšanu saistītās izmaksas bezdarba gadījumā:

|  |  |  |  |
| --- | --- | --- | --- |
|  | 2021.gads | 2022.gads | 2023.gads |
|  | Skaits\*, vidēji mēnesī | Vidējais apmēra palielinājums\*, euro | Izdevumu palielinājums gadā, euro | Skaits\*, vidēji mēnesī | Vidējais apmēra palielinājums, \*euro | Izdevumu palielinājums gadā, euro | Skaits\*, vidēji mēnesī | Vidējais apmēra palielinājums, \*euro | Izdevumu palielinājums gadā, euro |
| apakšprogrammai 04.02.00. “Nodarbinātības speciālais budžets”: |
| Bezdarbnieka pabalsts | 476 | 36.81 | 210 259 | 390 | 36.81 | 172 271 | 344 | 36.81 | 151 952 |
| Iemaksām pensiju apdrošināšanai (20%) par bezdarbnieka pabalsta saņēmējiem | 476 | 7.36 | 42 040 | 390 | 7.36 | 34 445 | 344 | 7.36 | 30 382 |
| Apbedīšanas pabalsts bezdarbnieka nāves gadījumā | 12 | 134.91 | 19 427 | 12 | 134.91 | 19 427 | 12 | 134.91 | 19 427 |

*\** *ņemta vērā VSAA statistika par pabalstiem, kuru apmērs ir līdz jaunajam minimumam, īpatsvars pielīdzināts budžeta bāzes kontingentam.*Ņemot vērā, ka ar valsts sociālā nodrošinājuma pabalsta apmēra pārskatīšanu saistīto pakalpojumu apmēru palielināšana ir ar sociālās apdrošināšanas iemaksām nesaistīti izdevumi, norādītie izdevumi nodrošināmi no valsts pamatbudžeta – no LM pamatbudžeta programmas 04.00.00 “Valsts atbalsts sociālajai apdrošināšanai”.Lai realizētu izmaiņas likumprojektā un nodrošinātu ar valsts sociālā nodrošinājuma pabalsta paaugstināšanu saistītās izmaksas bezdarba gadījumā paaugstināšanu, Valsts sociālās apdrošināšanas aģentūrai IS izmaiņām 2021.gadā nepieciešami 14 157 *euro* (30 c/d \* 471,90 *euro* c/d). Tas ietver: bezdarbnieka pabalsta un bezdarbnieka apbedīšanas pabalsta piesaisti ienākumu mediānai. Finansējums VSAA IS izmaiņām tiks nodrošināts no LM pamatbudžeta apakšprogrammas 97.02.00 “Nozares centralizēto funkciju izpilde”.Likumprojekta ietekmē palielinās:1. LM pamatbudžeta programmas 04.00.00 “Valsts atbalsts sociālajai apdrošināšanai” valsts budžeta uzturēšanas izdevumu transferti no valsts pamatbudžeta uz valsts speciālo budžetu, tai skaitā:
	1. 2021.gadā par 271 726 *euro*, vienlaikus palielinot speciālā budžeta apakšprogrammas 04.02.00 “*Nodarbinātības speciālais budžets*” saņemtos transfertus no valsts pamatbudžeta, kā arī izdevumus sociāla rakstura maksājumiem un kompensācijām 229 686 *euro* apmērā un valsts budžeta transfertus no valsts speciālā budžeta uz valsts speciālo budžetu (konsolidējamā pozīcija speciālā budžeta ietvaros) 42 040 *euro* apmērā (iemaksas speciālā budžeta apakšprogrammā 04.01.00 “Valsts pensiju speciālais budžets”),
	2. 2022.gadā par 226 143 *euro*, vienlaikus palielinot speciālā budžeta apakšprogrammas 04.02.00 “*Nodarbinātības speciālais budžets*” saņemtos transfertus no valsts pamatbudžeta, kā arī izdevumus sociāla rakstura maksājumiem un kompensācijām 191 698 *euro* apmērā un valsts budžeta transfertus no valsts speciālā budžeta uz valsts speciālo budžetu (konsolidējamā pozīcija speciālā budžeta ietvaros) 34 445 *euro* apmērā (iemaksas speciālā budžeta apakšprogrammā 04.01.00 “Valsts pensiju speciālais budžets”),
	3. 2023.gadā par 201 761 *euro*, vienlaikus palielinot speciālā budžeta apakšprogrammas 04.02.00 “*Nodarbinātības speciālais budžets*” saņemtos transfertus no valsts pamatbudžeta, kā arī izdevumus sociāla rakstura maksājumiem un kompensācijām 171 379 *euro* apmērā un valsts budžeta transfertus no valsts speciālā budžeta uz valsts speciālo budžetu (konsolidējamā pozīcija speciālā budžeta ietvaros) 30 382 *euro* apmērā (iemaksas speciālā budžeta apakšprogrammā 04.01.00 “Valsts pensiju speciālais budžets”),
2. LM pamatbudžeta apakšprogrammas 97.02.00 *“Nozares centralizēto funkciju izpilde”* izdevumi pamatkapitāla veidošanai 2021.gadā 14 157 *euro* apmērā.

Ministru kabineta 2020.gada 22.septembra sēdē tika atbalstīts LM priekšlikums par papildu finansējuma piešķiršanu LM prioritārā pasākuma “Satversmes tiesas spriedumu izpilde labklājības jomā” īstenošanai. Pasākuma nodrošināšanai ir atbalstīts kopējais papildu finansējums 2021.gadā 70 662 394 *euro* apmērā, 2022.gadā 70 998 851 *euro* apmērāun 2023.gadā 71 014 751 *euro* apmērā, t.sk. likumprojekta ieviešanai 2021.gadā 285 883 *euro* apmērā, 2022.gadā 226 143 *euro* apmērāun 2023.gadā 201 761 *euro* apmērā šādu apakšpasākumu īstenošanai:* apakšpasākuma “Ar valsts sociālā nodrošinājuma pabalsta un pensiju apmēru pārskatīšanu saistītie pakalpojumi” īstenošanai 2021.gadā 271 726 *euro* apmērā, 2022.gadā 226 143 *euro* apmērāun 2023.gadā 201 761 *euro* apmērā;
* apakšpasākuma “IT sistēmu pielāgošana” īstenošanai 2021.gadā 14 157 *euro* apmērā.
 |
| 7. Amata vietu skaita izmaiņas | Nav. |
| 8. Cita informācija | Finansējums likumprojekta ieviešanai iekļauts Labklājības ministrijas maksimāli pieļaujamajā valsts pamatbudžeta un speciālā budžeta izdevumu kopējā apjomā 2021., 2022. un 2023.gadam un atbilstoši tiks iestrādāts likumprojektā “Par valsts budžetu 2021.gadam” un likumprojektā “Par vidēja termiņa budžeta ietvaru 2021., 2022. un 2023.gadam”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts izskatāms vienotā paketē ar šādiem likumprojektiem:1. likumprojekts “Par valsts budžetu 2021.gadam”;
2. likumprojekts “Grozījumi likumā “Par sociālo drošību””;
3. likumprojekts “Grozījumi likumā “Par valsts pensijām””;
4. likumprojekts “Grozījumi likumā “Par obligāto sociālo apdrošināšanu pret nelaimes gadījumiem darbā un arodslimībām””;
5. likumprojekts “Grozījums Valsts fondēto pensiju likumā”;
6. likumprojekts “Grozījums likumā “Par maternitātes un slimības apdrošināšanu””;
7. likumprojekts “Grozījumi Valsts sociālo pabalstu likumā”;
8. likumprojekts “Grozījumi Sociālo pakalpojumu un sociālās palīdzības likumā”;
9. likumprojekts “Grozījumi Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likumā”;
10. likumprojekts “Grozījumi likumā “Par palīdzību dzīvokļa jautājumu risināšanā””;
11. likumprojekts “Grozījumi likumā “Par dzīvojamo telpu īri””.

Pēc likumprojekta pieņemšanas Saeimā, nepieciešams veikt grozījumus Ministru kabineta 21.10.2008. noteikumos Nr.866 “Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība”. |
| 2. | Atbildīgā institūcija | Labklājības ministrija. |
| 3. | Cita informācija | Likumprojekta virzība ir tieši saistīta ar likumu “Par valsts budžetu 2021.gadam”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav nepieciešama, jo likumprojekts paredz saglabāt līdzšinējo kārtību attiecībā uz bezdarbnieka pabalstu un apbedīšanas pabalstu bezdarbnieka nāves gadījumā piešķiršanu. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc likuma spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R.Petraviča

I.Salmane 67021556

Irena.Salmane@lm.gov.lv